GUNKUL รวบหุ้นอีก 16 ล้านหุ้น ตามแผนซื้อคืนวงเงิน 1 พันลบ.
GUNKUL รวบหุ้นอีก 16 ล้านหุ้น ตามแผนซื้อคืนวงเงิน 1 พันลบ.ก่อนสิ้นสุดโครงการ 22 ต.ค.นี้
17 พ.ค. 2561

สืบเนื่องจาก ที่ประชุมคณะกรรมการบริษัท กันกุลเอ็นจิเนียริ่ง จำกัด (มหาชน) หรือ GUNKUL อนุมัติโครงซื้อหุ้นคืนเพื่อบริหารการเงิน โดยจะใช้วงเงินสูงสุดไม่เกิน 1,000 ล้านบาท เพื่อซื้อหุ้นคืนไม่เกิน 300 ล้านหุ้น พาร์หุ้นละ 0.25 บาท คิดเป็นสัดส่วน 4.04% ของหุ้นที่จำหน่ายได้แล้วทั้งหมด ซึ่งเป็นการซื้อในตลาดหลักทรัพย์แห่งประเทศไทย (ตลท.) ตั้งแต่วันที่ 24 เม.ย.-22 ต.ค.61
โดยวานนี้ (16 พ.ค.) GUNKUL ได้รายงานความคืบหน้าการซื้อหุ้นคืนผ่าน ตลท. ว่า ในวันที่ 15 พ.ค.2561 บริษัทได้ดำเนินการซื้อหุ้นคืนเป็นจำนวน 17.40 ล้านหุ้น คิดเป็นประมาณ 5.80% ของจำนวนหุ้นที่จะซื้อคืนสูงสุดตามโครงการ หรือคิดเป็น 0.23% ของจำนวนหุ้นที่ซื้อคืนต่อจำนวนหุ้นที่ชำระแล้ว ที่ราคาสูงสุด 3.04 บาท และราคาต่ำสุดที่ 2.90 บาท รวมเป็นมูลค่า 51.20 ล้านบาท
ขณะที่ในวันที่ (17 พ.ค.) ได้รายงานความคืบหน้าการซื้อหุ้นคืนผ่าน ตลท. เพิ่มเติมว่า ในวันที่ 16 พ.ค. 2561 บริษัทได้ดำเนินการซื้อหุ้นเป็นจำนวน 16.96 ล้านหุ้น คิดเป็นประมาณ 5.65% ของจำนวนหุ้นที่จะซื้อคืนสูงสุดตามโครงการ ที่ราคาสูงสุด 3.06 บาท และราคาต่ำสุดที่ 2.98 บาท รวมเป็นมูลค่า 51.32 ล้านบาท
ดังนั้น จึงเท่ากับว่า GUNKUL ซื้อหุ้นคืนแล้วทั้งสิ้น 34.36 ล้านหุ้น คิดเป็นประมาณ 11.45% ของจำนวนหุ้นที่จะซื้อคืนสูงสุดตามโครงการ หรือคิดเป็น 0.46% ของจำนวนหุ้นที่ซื้อคืนต่อจำนวนหุ้นที่ชำระแล้ว มูลค่ารวม 102.52 ล้านบาท